《归田乐卷为彭彦充仪制赋 其二》
明代·程敏政

苍雪难侵鬓，红尘自息劳。高眠穿北牖，舒啸入东皋。

久办青山屐，初尝白社醪。海鸥机事少，应识旧仪曹。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。